Pārdodu Volvo V70, 2002. gads, 2.4D, manuālā kārba (5 pārnesumi).

Tiek tirgots uzticams un ietilpīgs zviedru draugs – Volvo V70 ar leģendāro 2.4 dīzeļmotoru. Auto ir noņemts no uzskaites un gadu nostāvējis, ielikts jauns akumulators – lec, startējas bez problēmām un pagalma ietvaros kustināms. Nobraukums mazs un patiess, jo gan es, gan iepriekšējais saimnieks bijām švaki braucēji.

Salons piedāvā visu, kas raksturīgs Volvo komfortam – plašums, ērtas sēdvietas (ļoti dzīvs, pusādas salons), elektriskie logi un laba mūzikas sistēma, kas padara braucienu patīkamāku. Pečka silda, kondicionieries strādā, taču freons mazliet jāuzpilda.

Uz auto šobrīd ir R17 vasaras riepas uz vieglmetāla diskiem.
Līdzi nāk:
• R15 vieglmetāla diski ar ziemas riepām, kas vēl vismaz vienu sezonu godam nokalpos.
• vēl rezerves ritenis ar orģinālo volvo domkratu.
• 2 atslēgu komplekti

Lai izietu tehnisko apskati, būs nepieciešams:
• aizmetināt caurumu priekšējā šofera puses spārnā (vai no šrota jāpaņem cits spārns),
• veikt bremžu apkopi (noteikti jāmaina bremžu diski un kluči),
• nomainīt šķidrumus un filtrus,
• iespējams, būs jānomaina arī stūres pirksti un vēl kādi sīkumi.

Protams, kā jau 23 gadus vecam auto – ir rūsa un vizuāli defekti, taču tehniski šis milzu ieguldījumus neprasīs. Var salabot un braukt vēl ilgi.

Derēs gan kā pirmais auto studentam, gan kā darba zirgs kādam darba rūķim, vai nākamajam “Saimnieks meklē sievu” šova dalībniekam, lai veiksmīgi iekarotu dāmu sirdi ar īstu zviedru dzelzi!

Auto ir ekonomisks un dinamisks. Uzlikts ZDX Stage 1 čiptūnings, tāpēc reālā jauda ir ap 140 kW (~190 ZS).

Cena nedaudz runājama. Sandeles līdzi nedodu!